b'\n_START_ARTICLE_\nIvan Bagari\xc4\x87\n_START_PARAGRAPH_\nIvan Bagari\xc4\x87 (Mesihovina, Tomislavgrad, 11. studenog 1961.- 9. svibnja 2019.), hrvatski politi\xc4\x8dar i lije\xc4\x8dnik. \xc4\x8clan je HDZ-a RH i HDZ-a BiH. Na prvim slobodnim izborima odr\xc5\xbeanim 1990. u BiH izabran za zastupnika u Parlament BiH (Vije\xc4\x87e op\xc4\x87ina). Dragovoljac Domovinskog rata, \xc4\x8dalan GSSRH i na\xc4\x8delnik saniteta HVO-a. Od 2003. do 2011. bio je zastupnik u Hrvatskom saboru. Bio je ravnatelj Doma zdravlja u Tomislavgradu.\n_START_SECTION_\nMladost\n_START_PARAGRAPH_\nBagari\xc4\x87 je ro\xc4\x91en u Mesihovini kod Tomislavgrada, gdje je zavr\xc5\xa1io osnovnu \xc5\xa1kolu i gimnaziju. Medicinu je zavr\xc5\xa1io na Medicinskom fakultetu u Sarajevu. Magistrirao je na temu "Medicinska slu\xc5\xbeba Hrvatkog vije\xc4\x87a obrane kao model organizacije ratnog zdravtva" na medicinskom fakultetu u Zagrebu. Doktorirao je na temu "Kvaliteta zdravstvene skrbi nakon primarne artroplastike kuka" na Medicinskom fakultetu u Splitu.\n_START_SECTION_\nPoliti\xc4\x8dka djelatnost\n_START_PARAGRAPH_\nBagari\xc4\x87 se politi\xc4\x8dki aktivirao u samom po\xc4\x8detku demokratskih promjena (ranije nije bio politi\xc4\x8dki anga\xc5\xbeiran) te je bio sudionik prvog sabora HDZ-a (Zagrebu, Lisinski 1990.). iste godine je na prvim slobodnim vi\xc5\xa1estrana\xc4\x8dkim izborima izabran za zastupnika u Parlament BiH (Vije\xc4\x87e op\xc4\x87ina), a kasnije 1995. i u Parlament ustavotvorne skup\xc5\xa1tine BiH. Za vrijeme Domovinskog rata stekao je naklonost Andrije Hebranga, obna\xc5\xa1ao je du\xc5\xbenost  zapovjednika ratnog zdravstva (Na\xc4\x8delnik Glavnog sanitetskog sto\xc5\xbeera HVO-a) u Mostaru. Osobito se s kolegama dr. Ivanom \xc5\xa0arcem, dr. Radoslavom Juriljem, dr. Tonijem Kolakom, dr. Jadrankom Bari\xc5\xa1i\xc4\x87em, dr Tugomirom Gveri\xc4\x87em, dr Markom Rado\xc5\xa1em i drugima istaknuo u organizaciji ratnih bolnica diljem BiH te humanitarnom radu kada je s prof. dr. Slobodanom Langom, Antom Damjanovi\xc4\x87em i Brankom \xc4\x8culom pokrenuo humanitarnu pomo\xc4\x87 za Srednju Bosnu, kada je dopremljena pomo\xc4\x87 enklavi i narodu u La\xc5\xa1vanskoj dolini (poznatijom pod nazivom "Bijeli put za Novu Bilu i Bosnu Srebrnu"). Bagari\xc4\x87 je pokrenuo gradnju bolnice u Novoj Biloj na na\xc4\x8din da je pokojnom predsjedniku Franji Tu\xc4\x91manu predlo\xc5\xbeio da bude pokrovitelj izgradnje, \xc5\xa1to je Tu\xc4\x91man prihvatio. Tako\xc4\x91er, s Ivanom \xc5\xa0arcem, Slobodanom Langom, Andrijom Hebrangom, Jurjem Njavrom, Ivicom Kostovi\xc4\x87em i drugima pokrenuo je i osnivanje Medicinskog fakulteta u Mostaru i kasnije bio jedan od mati\xc4\x8dara fakulteta.            _NEWLINE_Godine 2003. izabran je u Hrvatski sabor (11. izborna jedinica) gdje je obna\xc5\xa1ao du\xc5\xbenost zastupnika u dva mandata (2003.-2011.). Njegovim zaslugama Vlada Republike Hrvatske u vrijeme Ive Sanadera, izdvojila sredstva za dovr\xc5\xa1etak izgradnje Klini\xc4\x8dke bolnice u Mostaru te sredstva (300 milijuna kuna) za izgradnju Sveu\xc4\x8dili\xc5\xa1nog kampusa  u Mostaru. Tako\xc4\x91er, Bagari\xc4\x87 je zaslu\xc5\xbean i za potpisivanje me\xc4\x91udr\xc5\xbeavnog sporazuma izme\xc4\x91u RH i BiH kojim je rije\xc5\xa1en status stradalnika (poginulih, ranjenih i zato\xc4\x8denih) HVO-a. Kasnije je za vrijeme vlade Jadranke Kosor, pokrenuo dono\xc5\xa1enje Strategije i Zakona o odnosima RH i Hrvata izvan RH te Deklaracije o potpori hrvatskom narodu u BiH i BiH na putu u EU. Kao posljedica spomenute strategije i zakona, organiziran je Dr\xc5\xbeavni ured za Hrvate izvan RH (kao operativno tijelo Vlade RH) i Savjet za Hrvate izvan RH (savjetodavno tijelo Vlade RH). _NEWLINE_Me\xc4\x91utim, u vrijeme raskola unutar HDZ-u BiH 2006., Bagari\xc4\x87 je, kao gost, bio prisutan na osniva\xc4\x8dkom saboru rivalskog HDZ-a 1990 kojem je predsjednik bio Bo\xc5\xbeo Ljubi\xc4\x87. Nedugo nakon toga smjenjen je s polo\xc5\xbeaja ravnatelja Klini\xc4\x8dke bolnice u Mostaru pod utjecanjem Dragana \xc4\x8covi\xc4\x87a, predsjednika HDZ-a BiH._NEWLINE_Na parlamentarnim izborima 2011. nije u\xc5\xa1ao u Sabor, nakon \xc4\x8dega je imenovan ravnateljem Doma zdravlja u Tomislavgradu. Osigurao je donaciju opreme za hitnu medicinsku slu\xc5\xbebu koju je donirao ministar zdravstva Republike Hrvatske Rajko Ostoji\xc4\x87 s kojim je osobni prijatelj.'